

**MINISTARSTVO RADA I**

**SOCIJALNOG STARANJA**

**Zapisnik**

*sa prezentacije Projekta* ***Socijalni karton – Integrisani informacioni sistem socijalnog staranja (IISSS)*** *i demonstracije operativnog rada Sistema, na primjeru postupka za ostvarivanje prava na Materijalno obezbjeđenje, koja je završena konstruktivnom diskusijom i zajednički zaključnim zapažanjima*

Prezentaciji, koja je održana u srijedu, 7. mart, 2018 god., u UN zgradi, prisustvovali su glavni inspektor i inspektori **Uprave za inspekcijske poslove, Odsjeka za inspekciju socijalne i dječje zaštite; generalni direktori i predstavnici Direkotrata za informatiku i analitičko-statističke poslove i Direktorata za socijalno staranje i dječju zastitu Ministarstva rada i socijalnog staranja; direktorica** CZSR za Glavni grad Podgorica i opštine u okviru Glavnog grada Golubovci i Tuzi sa saradnicima, i predstavnici UNDP-a.

Shodno dnevnom redu, uvodne napomene i katak prikaz Projekta dali su Dragan Raketić, generalni direktor Direktorata za informatiku i analitičko- statističke poslove u MRSS, Aleksandra Višnjić, rukovodilac projekta UNDP i Branimir Bukilić, analitičar informacionih sistama, UNDP, dok je Suzana Milović, rukovodilac PJ Golubovci demonstrirala primjer postupka za ostvarivanje prava na Materijalno obezbjeđenje kroz IISSS.

Tokom prezentacije IISSS-a posebna pažnja je posvećena tumačenju dokaza koji se prikupljaju automatskom razmjenom podataka sa relevantnim institucijama u čijoj su nadležnosti elektronski registri iz kojih se crpe dokazi neophodni za ostvarivanje prava na materijalno obezbjeđenje, tj. za utvrđivanje imovine, prihoda i statusa podnosioca zahtjeva i korisnika prava. Branimir Bukilić je sa tehničke strane objasnio način razmjene podataka, bezbjednost razmjene, kao i validnost elektronskog dokumenta. Suzana Milović je kroz demonstraciju postupka za materijalno obezbjeđenje demonstrirala izgled tih dokaza u sistemu i način njihove validacije.

Prezentaciju su ispratila konstruktivna pitanja i rasprava. U okviru zaključne diskusije, konstatovano je sledeće:

* Prezentacija i prateća diskusija je bila obostrano korisna i ista je trebala biti i ranije upriličena.
* Svi akteri moraju imati jasan i jedinstven stav: da smo na istom zadatku, a taj zadatak je zajednički doprinos daljoj reformi i unaprejeđenju sistema socijalne zaštite za dobrobit naših građana. Ovaj imperativ je još relevantniji pošto je u pitanju sektor socijalne zaštite koji se brine o najugroženijoj populaciji. Zaposleni JU socijalne i dječije zaštite do sada nijesu imali ovaj vid inspekcijskog nadzora i potrebno je malo veremena i prakse za ,,uhodavanje". Stoga, i JU socijalne i dječije zaštite i Inspekcija moraju imati više međusobnog uvažavanja i razumjevanja, kojim će se povećati udio preventivnog u odnosu na sankciono djelovanje.
* Osim u poštovanja ovog principa u svakodnevnom radu, Ministarstvo će intezivnije uključiti Inspekciju u konsultativni postupak donošenja zakonskih, podzakonskih i starateških dokumenata, pošto Inspekcija na osnovu svog neposrednog uvida u rad na terenu može dati značajan doprinos unapređenju istih. Primjera radi, predstavnici Inspekcije su ukazali da imamo koontradiktorne propise kojima se nalaže da *stranka prilaže ličnu kartu*, dok sa druge strane propisi koji se tiču prava na privatnosti stranke u postupku i tajnosti ličnih podataka, zabranju kopiranje i skeniranje ličnih dokumenta i dozvoljavaju samo davanje istih na uvid radi indetnifikacije podnosioca zahtjeva.
* Što se tiče operativne saradnje inspekcije i centara, dogovoreno je da, pošto se dokazi dobijeni automatskom razmjenom čuvaju u eltektronskoj formi, prilkom inspekcijskog pregleda daju na uvid inspektorima prikazivanjem na monitoru ili štampanjem dokaza. Centri su obavezni da sva aktivna rješenja odštampaju i prilože u papirni dosije korisnika i daju ih na uvid Inspekciji. Osim rješenja u dosijeu se čuvaju i dokazi koje je priložio korisnik kao i dokumenta koja su za eksternu upotrebu pa moraju oštampana i potpisana..
* Kako su to ocjenili i EU izvještaji o napretku, reforma sistema socijalne zaštite poslednih godina sprovodi se uspješno. Uspješno sprovođenje reforme u svakodnevnom operativnom radu u JU socijalne i dječije zaštite ne bi bilo moguće bez IISSS, koji je osigurano doslovnu primjenu i praćenje primjene Zakonskih i podzakonsih propisa u praksi. Pri donošenju zaključaka o efektima uvođenja IISSS-a, prvenstveno se mora uzeti u obzir i sagledati zatečeno stanje prije uvođenja Sistema. Svi učesnici su se složili da je Informacioni sitem neupitno doprinio kvalitetu rada i ujednačavanju (uniformisanosti) rada JU i što je najvažnije rezultirao efikasnijom i kvalitetnijom uslugom za građane.
* MRSS je posvećeno da i dalje kontinuirano radi na unapređenjima i optimizaciji rada u IISSS, za šta su obezbjeđena i sredstva, zaključno sa septembrom, 2019. god.

Zapisnik vodila:

Aleksandra Višnjić, UNDP

8. mart, 2018.god.